CELEX: 32005R1946
Language: sl
Date: 2005-11-14 00:00:00
Title: Uredba Sveta (ES) št. 1946/2005 z dne  14. novembra 2005  o spremembi Uredbe (ES) št. 2007/2000 o uvedbi izjemnih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije

29.11.2005   
            
            
               SL
            
            
               Uradni list Evropske unije
            
            
               L 312/1
            
         
      UREDBA SVETA (ES) št. 1946/2005
   z dne 14. novembra 2005
   o spremembi Uredbe (ES) št. 2007/2000 o uvedbi izjemnih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 Pogodbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Uredba (ES) št. 2007/2000 (1) preneha veljati 31. decembra 2005.
            
         
               (2)
            
            
               Ker stabilizacijsko-pridružitveni sporazumi še niso bili sklenjeni z vsemi državami na zahodnem Balkanu, je ustrezno podaljšati obdobje veljavnosti Uredbe (ES) št. 2007/2000.
            
         
               (3)
            
            
               Pričakovati je, da bo nadaljnje odpiranje trga prispevalo k procesu politične in gospodarske stabilizacije v regiji in bo brez negativnih vplivov za Skupnost. Skladno s tem bi se morali ti preferenciali uporabljati za naslednje obdobje od 1. januarja 2006 do 31. decembra 2010.
            
         
               (4)
            
            
               V Zvezni republiki Jugoslaviji je bila dne 4. februarja 2003 sprejeta Ustavna listina, s katero se je ime države spremenilo v Srbijo in Črno goro in s katero je bila uvedena delitev pristojnosti na zvezno državo in dve ustanovni republiki.
            
         
               (5)
            
            
               Pri trgovinskih ukrepih iz Uredbe (ES) št. 2007/2000 je treba tudi upoštevati, da so Republika Črna gora, Republika Srbija in Kosovo, kakor je to opredeljeno z Resolucijo Varnostnega sveta Združenih narodov 1244 (1999), ločena carinska območja.
            
         
               (6)
            
            
               Skupnost je z Republiko Srbijo sklenila Sporazum o trgovini s tekstilnimi izdelki (2) –
            
         SPREJEL NASLEDNJO UREDBO:
   Člen 1
   Uredba (ES) št. 2007/2000 se spremeni:
   
               1.
            
            
               V členu 1(1) in (2) se besedilo „ter Srbije in Črne gore, vključno s Kosovom“ nadomesti z besedilom „in iz carinskih območij Črne gore, Srbije ali Kosova“;
            
         
               2.
            
            
               V členu 3(1) in (2) se besedilo „Zvezne republike Jugoslavije“ nadomesti z besedilom „carinskih območij Črne gore ali Kosova“;
            
         
               3.
            
            
               Člen 4 se spremeni kakor sledi:
               
                           (a)
                        
                        
                           V točki (d) odstavka 2 se besedilo „Zvezne republike Jugoslavije, vključno s Kosovom“ nadomesti z besedilom „iz carinskih območij Črne gore, Srbije ali Kosova“;
                        
                     
                           (b)
                        
                        
                           V uvodnem stavku in točki (c) odstavka 4 se besedilo „Srbije in Črne gore, vključno s Kosovom“ nadomesti z besedilom „carinskih območij Črne gore, Srbije ali Kosova“;
                        
                     
         
               4.
            
            
               V členu 17 se datum „31. decembra 2005“ nadomesti z „31. decembra 2010“;
            
         
               5.
            
            
               V Prilogi I se v stolpcu „Upravičenci“ vse sklicevanje na „Zvezna republika Jugoslavija, vključno s Kosovom“ nadomesti z besedilom „carinska območja Črne gore, Srbije ali Kosova“.
            
         Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. novembra 2005
      
         
            Za Svet
         
         
            Predsednica
         
         T. JOWELL
         
      
   
   
      (1)  UL L 240, 23.9.2000, str. 1. Uredba, kakor je bila nazadnje spremenjena z Uredbo Komisije št. 1282/2005 (UL L 203, 4.8.2005, str. 6).
   
      (2)  UL L 90, 8.4.2005, str. 36.